Mikill erill hefur verið hjá Landhelgisgæslunni undanfarið. Þyrla gæslunnar fór í vikunni í fjögur útköll á einum sólarhring sem er með því mesta sem þekkist. Útköllin hafa gengið vel en framkvæmdastjóri aðgerðasviðs hjá gæslunni segist hafa mestar áhyggjur af því að missa fólk í sóttkví.
Starfsfólk Landhelgisgæslunnar hefur haft í nógu að snúast í sumar og útköll í ágúst hafa verið óvenjumörg. Á miðvikudag sinnti þyrlusveit gæslunnar til dæmis fjórum útköllum vegna slysa og veikinda. Þá hefur verið nóg að gera um helgina. Ásgrímur L. Ágrímsson er framkvæmdastjóri aðgerðasviðs Landhelgisgæslunnar.
Það er nú svona með því mesta sem hefur sést, ekki alveg óþekkt, en allavega undanfarin ár
er þetta með því mesta sem við höfum séð.
Að sögn Ásgríms hefur mikið verið um slys á göngufólki á hálendinu og einnig í tengslum við fólk á fjórhjólum og hestum. Þá hefur verið talsvert um útköll vegna slysa við gosstöðvarnarnar við Fagradalsfjall.
Það hafa komið líka upp skipti þar sem það hafa verið tvö útköll sem hafa komið í einu
Ásgrímur segir útköllin hafa gengið vel þrátt fyrir annir en það megi þó lítið út af bregða.
Við höfum ráðið alveg ágætlega við þetta núna undanfarið en við eins og margir aðrir viðbragsðaðilar við höfum áhyggjur ef það fara ða verða veikindi og fólk þarf að fara í sóttkví, þá riðlast vaktir mjög fljótt. En við höfum verið heppin að lenda lítið í því, bara sáralítið sem betur fer.
Starfsfólk Landhelgisgæslunnar hefur haft í nógu að snúast í sumar og útköll í ágúst hafa verið óvenjumörg, allt að fjögur á sólarhring. Framkvæmdastjóri hjá gæslunni hefur mestar áhyggjur af því að missa fólk í sóttkví. 